[{"text_idx": "#000000", "text": "Fotod aitavad ajalugu alles hoida."}, {"text_idx": "#000001", "text": "Juba paar aastat on muuseumipere fookuses muuseumi fotokogu. Lumepalli pani veerema Ago Ruus, kes hakkas uurima Vo\u0303rumaalt pa\u0308rit fotograafide tegevust. Po\u0303hjaliku uurijana andis ta muuseumile palju lisainfot fotograafide ja muuseumi kogus olevatel fotodel olevate isikute kohta ning to\u0303i meie fotokogusse tubli ta\u0308ienduse. Ago to\u0308o\u0308 tulemusena on ilmunud po\u0303hjalik teos \u201eVana-Vo\u0303romaa pa\u0308evapiltnikud\u201c, mille esimene tru\u0308kk mu\u0308u\u0308di kiiresti la\u0308bi. Praegu on saada teine, ta\u0308iendatud tru\u0308kk."}, {"text_idx": "#000002", "text": "Vo\u0303ru tuntud fotograafi Gustav Zopa tu\u0308tretu\u0308tar koos lastega Austriast ku\u0308lastas meie muuseumi 2021.a. suvel. Nad aitasid samuti muuseumi kogu fotode ja ma\u0308lestustega ta\u0308iendada."}, {"text_idx": "#000003", "text": "Mo\u0308o\u0308dunud aastal saime ta\u0308nu rahvusarhiivi projektile \u201eEesti fotopa\u0308randi digimine\u201c digiteerida 1310 Vo\u0303rumaa fotograafide klaasnegatiivi. Sel kevadel jo\u0303uavad need meie fotokogusse ja muuseumide veebiva\u0308rava MuIS kaudu digikujutisena laiema vaatajaskonna ette. Rohkesti oli klaasnegatiivide hulgas Vo\u0303rus pikalt tegutsenud (56 aastat) piltniku Gustav Zopa (1883\u20131962) ja\u0308a\u0308dvustusi. Kuna Gustav Zopp to\u0308o\u0308tas ka Otepa\u0308a\u0308l, said sellest pa\u0308randist osa ka otepa\u0308a\u0308lased, kellel on la\u0308hiajal kavas va\u0308lja anda raamat Otepa\u0308a\u0308 vaadetest. Ta\u0308nu sellele sai muuseum teavet fotodel olevate 20. sajandi alguse Otepa\u0308a\u0308 vaadete ja inimeste kohta."}, {"text_idx": "#000004", "text": "Eelmisel kuul andis Ivari Padar muuseumile u\u0308le vineerist reisikohvri, millega Gustav Zopp naasis 1956. aastal asumiselt Siberis. Kohver leiti Vo\u0303rus kortermaja keldri koristamise ka\u0308igus. Selle kuulumist piltnikuha\u0308rrale to\u0303endab kiri kohvri kaane siseku\u0308ljel. Gustav Zopa nimi on paljudele vo\u0303rulastele teada perealbumi fotodelt, sest ta pidas oluliseks oma nimi vo\u0303i meistrima\u0308rk fotodele ja\u0308a\u0308dvustada. Uurijate jaoks on see va\u0308ga ta\u0308nuva\u0308a\u0308rne ka\u0308itumine. Koos kohvriga to\u0303i Ivari Padar muuseumi kogusse ka Gustav Zopa tehtud fotosuurenduse oma vanaisast, Navi ku\u0308la talupidajast Jaan Zopast (15.06.1800 \u2013 12.04.1879), kes 1860. aastatel Riias viinavooris ka\u0308ies oli lasknud endast visiitpostkaardi suuruses fotoja\u0308a\u0308dvustuse teha."}, {"text_idx": "#000005", "text": "Ta\u0308nu muuseumikogudes talletatule ja ajaloohuvilistele inimestele saavad u\u0308ksikutest faktidest ja fotodest po\u0303nevad lood, mis aitavad meil Vo\u0303rumaa ajalugu alal hoida ja edasi jutustada."}]